Bybanevogner skal fra mandag av kjøres mellom Kokstadflaten og Lagunen når det er ordinær rutetrafikk, opplyser KHMS-sjef Trond Magne Målsnes i Keolis Norge AS, operatør av Bybanen i Bergen.

Les også: Her prøver de den nye bybanetraséen for første gangPassasjerer vil som vanlig kunne benytte Bybanen fra Lagunen til Byparken.

De vil likevel oppleve at det vil være mer trafikk på bybanetraseen frem til byggetrinn 3 åpner 15. august.

Både bilister, fotgjengere og syklister må ta hensyn til dette når de ferdes i området.

Testkjøringen vil foregå som om banen var i ordinær drift.

Bybanen vil stoppe på holdeplassene, men vil ikke ta med passasjerer.

Testkjøringen vil foregå helt frem til Bybanen åpner fra Lagunen til Birkelandsskiftet om to og en halv uke.

- Bilister må være særlig oppmerksomme på veikrysninger ved Birkelandsskiftet og på Sandslimarka. Fotgjengere og syklister må være oppmerksomme på de ulike krysningspunktene og overgangsmulighetene langs det nye banestrekket, påpeker Skyss og Keolis.

Bybanen fra Lagunen til Byparken går som normalt i hele testperioden.

LES FLERE: NYHETER